הסמל החלופי של הקבוצה
**קלוב אתלטיקו רוסאריו סנטראל** (בספרדית: **Club Atlético Rosario Central**) הוא מועדון ספורט ארגנטינאי המוכר בעיקר בשל מחלקת הכדורגל של המועדון. קבוצת הכדורגל היא אחת הוותיקות בכדורגל הארגנטינאי. משחקה של הקבוצה מול היריבה העירונית ניואל'ס אולד בויס נחשב לאחד המרתקים והטעונים בכדורגל הארגנטינאי.

היסטוריה
--------

המועדון נוסד ב-24 בדצמבר 1889 בידי עובדים אנגלים שעסקו בהקמת קווי רכבת באזור העיר רוסאריו. בשנת 1903 קיבלה הקבוצה את שמה הנוכחי - מועדון הספורט רוסאריו סנטראל, וזאת אחרי שחברת קווי הרכבות התמזגה עם חברה מבואנוס איירס.

ב-1971 זכתה הקבוצה באליפות הראשונה בתולדותיה וזאת תחת הדרכתו של אנחל לברונה. שנתיים מאוחר יותר, ב-1973, זכתה הקבוצה בפעם השנייה בתואר האליפות. ב-1974 הצטרף למועדון מריו קמפס והוביל את הקבוצה לזכייה באליפות. למרות זאת, האליפות לא הוכרה בידי התאחדות הכדורגל הארגנטינאית. עד היום מחשיבים אוהדי הקבוצה את האליפות כ"תואר השישי של המועדון".

ב-1980 זכתה הקבוצה פעם נוספת באליפות. הקבוצה זכתה לכינוי "הסימפוניה" (La Sinfónica) בשל המשחק היפה שהציגה. לאחר האליפות נקלעה הקבוצה למשבר. ב-1985 ירדה הקבוצה בפעם השנייה בתולדותיה לליגה השנייה והצליחה לשוב לליגה הראשונה כעבור שנה אחת. עם החזרה לליגה הראשונה, הקבוצה אף הצליחה לזכות באליפות הרביעית והאחרונה בתולדות המועדון בעונת 1986/87, בכך הייתה לקבוצה היחידה בכדורגל הארגנטינאי שמצליחה לזכות באליפות עם עלייתה לליגה הראשונה.

הקבוצה לא זכתה בתארים נוספים עד שנת 1995 אז הצליחה לזכות בתואר בינלאומי בפעם הראשונה והיחידה בתולדותיה אחרי שזכתה בגביע קונמבול.

בסוף עונת הקלאוסורה 2010 ירדה הקבוצה לליגת המשנה בארגנטינה לאחר 24 שנים רצופות בהן שיחקה בליגה הראשונה, לאחר שכשלה במשחקי המבחן מול קבוצת אול בויס. התוצאה במשחק הראשון הייתה תיקו 1:1, אך במשחק השני הפסידה סנטראל באצטדיונה הביתי בתוצאה 0:3 וירדה ליגה.

בסוף עונת 2012/13 הקבוצה עולה בחזרה לליגת העל.

מדי הקבוצה
----------

תחילה, שיחקה הקבוצה במדים אדומים-לבנים. לאחר מכן עברה הקבוצה לשחק במדים כחולים-לבנים למשך מספר שנים עד שעברה לשחק בצבעים הנוכחים - פסים כחולים-זהובים מאונכים.

כינוי הקבוצה
------------

הקבוצה זכתה לכינוי "canallas" (תואר גנאי בסלנג ארגנטינאי) אחרי שסירבה לשחק במשחק צדקה לאיסוף תרומות למרפאה שטיפלה בחולי צרעת. יריבתה העירונית ניואל'ס אולד בויס שכן השתתפה במשחק זכתה לכינוי "המצורעים".

הקבוצה ידועה גם בכינויה "האקדמיה" (כינוי המשותף יחד עם ראסינג קלוב) בזכות מחלקת הנוער שלה.

אוהדי הקבוצה נקראים גם "Los Guerreros" (הלוחמים), להם נאמנות עיוורת לקבוצה ובשל כך גם ריבוי מעשה האלימות והוונדליזם המיוחסים להם.

אצטדיון הקבוצה
--------------

אוהדי הקבוצה מניפים דגל ענק
אצטדיון הקבוצה
הקבוצה משחקת באצטדיון חיגנטה דה ארוז'יטו (Estadio Gigante de Arroyito) הנמצא בשכונת ליסנדרו דה לה טורה (המוכרת בשם ארוז'יטו). האצטדיון נחנך בשנת 1929 ועבר שיפוץ נרחב לקראת מונדיאל 1978. האצטדיון אירח שלושה ממשחקי ארגנטינה בשורותיה כיכב מריו קמפס, שחקנה של הקבוצה.

הקלאסיקו של רוסאריו
-------------------

משחק הדרבי (ה"קלאסיקו") של העיר רוסאריו בין סנטראל לניואל'ס אולד בויס נחשב לאחד המשחקים הטעונים בכדורגל הארגנטינאי. בין שתי הקבוצות ישנה יריבות עזה שלעיתים אף גולשת למעשי אלימות בין שני מחנות האוהדים. "הקלאסיקו של רוסאריו" נחשב לאחד החשובים בכדורגל הארגנטינאי, והוותיק מביניהם (המשחק הרשמי הראשון נערך ב-18 ביוני 1905).

תארים
-----

* **אליפות ארגנטינה** - 4 (נסיונל 1971, נסיונל 1973, נסיונל 1980, 1986/1987)
	+ סגנית - 4 (נסיונל 1970, מטרופוליטנו 1974, נסיונל 1974, אפרטורה 1999)
* **גביעים לאומיים**
	+ **עידן חובבני** - 5 (קופה דה קומפטנסיה 1913, קופה דוקטור קרלוס איברגורן 1915, קופה דה אונור 1916, קופה דה קומפטנסיה ג'וקיי קלוב 1916, קופה דה קומפטנסיה 1920)
	+ **עידן מקצועני** - 1 (גביע ארגנטינה 2018)
* **גביע קונמבול** - 1 (1995)
	+ סגנית - 1 (1998)

שחקנים מפורסמים
---------------

* ארגנטינהארגנטינה קרלוס איימאר
* ארגנטינהארגנטינה רוברטו בונאנו
* ארגנטינהארגנטינה מרטין קארדטי
* ארגנטינהארגנטינה חוסה צ'אמוט
* ארגנטינהארגנטינה אדוארדו קואודט
* ארגנטינהארגנטינה מרסלו דלגאדו
* ארגנטינהארגנטינה דניאל דיאס
* ארגנטינהארגנטינה הרנן דיאס
* ארגנטינהארגנטינה פאולו פרארי
* ארגנטינהארגנטינה לוסיאנו פיגרואה
* ארגנטינהארגנטינה וולטר גייטאן
* ארגנטינהארגנטינה אזקיל גונזאלס
* ארגנטינהארגנטינה מריו קמפס
* ארגנטינהארגנטינה לאופולדו לוקה
* ארגנטינהארגנטינה פדריקו לוסנהוף
* ארגנטינהארגנטינה ססאר לואיס מנוטי
* ארגנטינהארגנטינה חואן אנטוניו פיצי
* ארגנטינהארגנטינה מרקו רובן
* ארגנטינהארגנטינה כריסטיאן ויז'אגרה
* ארגנטינהארגנטינה אנחל די מריה
* ארגנטינהארגנטינה ג'ובאני לו צ'לסו

קישורים חיצוניים
----------------

ויקישיתוף מדיה וקבצים בנושא **רוסאריו סנטראל** בוויקישיתוף
* אתר האינטרנט הרשמי של רוסאריו סנטראל
* רוסאריו סנטראל, ברשת החברתית פייסבוק

* רוסאריו סנטראל, ברשת החברתית טוויטר

* רוסאריו סנטראל, ברשת החברתית אינסטגרם

* רוסאריו סנטראל, ברשת החברתית LinkedIn

* רוסאריו סנטראל, סרטונים בערוץ היוטיוב

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

| ארגנטינהארגנטינה ליגת העל הארגנטינאית, עונת 2023 |
| --- |
| 

|  |
| --- |
| אוניון • אינדפנדיינטה • אסטודיאנטס לה פלאטה • ארחנטינוס ג'וניורס • ארסנאל דה סרנדי • אתלטיקו טוקומאן • באנפילד • בראקאס סנטראל • בוקה ג'וניורס • בלגראנו • גודוי קרוס • דפנסה וחוסטיסיה • הורקאן • ולס סארספילד • חימנסיה לה פלאטה • טאז'רס • טיגרה • לנוס • ניואל'ס אולד בויס • סנטראל קורדובה • סן לורנסו • סרמיינטו • פלטנסה • קולון • ראסינג קלוב • רוסאריו סנטראל • ריבר פלייט |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n92114445
* NLG: 168275
* VIAF: 139701205
* WorldCat: lccn-n92114445

 |